פארק כפר סבא

הגן בפארק כפר סבא
פארק כפר סבא, הקרוי על שם יצחק ולד,<ref></ref> הוא הפארק הגדול ביותר בעיר כפר סבא. הוא ממוקם במזרח העיר בסמוך לאצטדיון לויטה. בגבולו המערבי הוא גובל ברחוב הר תבור; בגבולו המזרחי הוא גובל באצטדיון לויטה וברחוב המוביל; בגבולו הדרומי ברחוב ויצמן; בגבולו הצפוני ברחוב בן יהודה. לפארק שלוש כניסות: ממערב, ממזרח ומדרום. לאחר בניית הפארק הוא עבר הרחבה בחלקו הדרומי בשנת 2009. לחלקי הפארק שניבנו לפני ההרחבה קוראים שלב א' ולאלו שנבנו אחריה נקראים שלב ב'. לאורך כל הפארק מפוזרים פסלים של ניצן יואל אבידור, ספסלים ושבילי הליכה. משנת 2008 בה נפתח הפארק עד לשנת 2014 התקיים הטקס המרכזי של יום העצמאות בפארק, אך משנת 2015 הוא שב למרכז העיר.

== שלב א' ==
בשלב א' גן משחקים אשר בוצע על ידי האמן הד שמואלי. בגן מתקני שעשוע בצורת צב, ספינה, אוהלים אינדיאנים ועוד. בסמוך אליו בית קפה. בכניסה המערבית ממוקמת בריכה אקולוגית. בחלק המזרחי של הפארק ממוקם סקייטפארק. במדשאות של שלב א' ממוקם מגרש פטנק. בפארק ממוקם בין השאר מבוך שיחים, אזור מנגלים ופינת חי, בה מתקיימים טיפולים.<ref></ref>
פארק כפר סבא, יולי 2022

== שלב ב' ==
בשלב ב' נבנה גן משחקים מיוחד מותאם לילדים ומבוגרים עם צרכים מיוחדים. הגן פתוח גם לקהל הרחב.
בשלב ב' נמצא גם מגרש מיניפיץ', שולחנות טניס שולחן, אמפיתיאטרון, מגרש שחמט ומסלול אופניים אתגרי. נמצאת בו בשלבי פיתוח בריכת חורף.

במקום נמצא בוסתן פרי לרווחת התושבים ובו שביל גפנים אשר הוקם להנצחת אביב משל, יליד כפר סבא אשר נסחף לים בעת טיול באינדונזיה בשנת 2019 . משפחתו נרתמה לחיפושים נרחבים במשך חודשים בים ,באוויר וביבשה, אך הוא לא אותר והוכר על ידי הרבנות כחלל שמקום קבורתו לא נודע.<ref></ref> 

== אקולוגיה בפארק כפר סבא ==
בפארק בוצעו מספר פרויקטים סביבתיים אשר מהווים אטרקציה למבקרים אך משמשים גם למטרות אקולוגיות:<ref></ref>

כיתת הפארק – בתוך הפארק הוקם מבנה בצורת כיפה גאודזית אשר בתוכו מתקיימת "כיתת הפארק" – מרכז לחדשנות בחקלאות עירונית אליו מגיעים תלמידי בתי ספר בעיר במהלך השבוע ומתנסים בפעילות חקלאית ובנושאים סביבתיים. לדוגמה: גידולים חקלאיים, מחזור מים, גידול דבורים. חלק מתוצרי הלימוד משמשים את העיר לאחר מכן.<ref></ref><ref></ref>

גינת מאביקים – גינה שנשתלו בה צמחים אשר מזמינים חרקים מאביקים ומאפשרים את קיומם במרחב העירוני.<ref></ref>

תינוקיית אבקועים – אבקוע הוא הצאצא של צב היבשה. בשיתוף פעולה עם עמותת "למען חיות הבר" הובאו אל הפארק אבקועים צעירים אשר אינם מפותחים דיים כדי לשרוד בתנאי הטבע העירוני. בתינוקיה האבקועים מקבלים מזון וטיפול עד שהם מגיעים לבשלות, ואז מועברים על ידי רשות הטבע והגנים למקום מתאים בטבע.

בריכת החורף – מקווה מים בנפח של 1,100 קוב שמוזן אך ורק ממי גשמים. הבריכה מדמה את תנאי הגידול שהיו נפוצים בעבר בשרון, לפני התרחבות הבנייה והדיור. מקווה המים מאפשר מרחב מחיה למינים שונים של עופות, זוחלים ודו-חיים.<ref></ref>

== חינוך בפארק כפר סבא ==
הפארק מארח יוזמות קהילתיות שונות של חינוך ולמידה לכל הגילאים. מיזם קבע הוא "צומחים בפארק" – מיזם עבור אנשים עם חסמים תעסוקתיים בשיתוף עם עמותת "שכולו טוב". החניכים עובדים בתוך משתלה אשר נמצאת בפארק ורוכשים ניסיון תעסוקתי בתחום הגינון.<ref></ref> 
==גלריית תמונות==
<gallery widths="150" heights="150" perrow="6">
קובץ:דג פארק כפר סבא.jpg|פסל דג, פארק כפר סבא
קובץ:גן למוגבלים פארק כפר סבא.jpg|גן לבעלי מוגבלויות, פארק כפר סבא
קובץ:ספסלים בפארק כפר סבא.jpg|ספסלים בפארק כפר סבא
קובץ:פסל בפארק כפר סבא.jpg|פסל בפארק כפר סבא
</gallery>

==קישורים חיצוניים==
* [https://www.kfar-saba.muni.il/פארק-כפר-סבא/ פארק כפר סבא]

== הערות שוליים ==

קטגוריה:כפר סבא: גנים ופארקים